CELEX: 32005D0072
Language: da
Date: 2005-01-28 00:00:00
Title: 2005/72/EF: Kommissionens beslutning af 28. januar 2005 om særlige betingelser for import af fiskevarer fra Antigua og Barbuda (meddelt under nummer K(2004) 4609)EØS-relevant tekst.

1.2.2005   
            
            
               DA
            
            
               Den Europæiske Unions Tidende
            
            
               L 28/49
            
         
      KOMMISSIONENS BESLUTNING
   
   af 28. januar 2005
   om særlige betingelser for import af fiskevarer fra Antigua og Barbuda
   (meddelt under nummer K(2004) 4609)
   (EØS-relevant tekst)
   (2005/72/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og
   ud fra følgende betragtninger:
   
               (1)
            
            
               Der er på Kommissionens vegne foretaget en inspektion i Antigua og Barbuda for at undersøge betingelserne for produktion, oplagring og forsendelse af fiskevarer til Fællesskabet.
            
         
               (2)
            
            
               Bestemmelserne i Antigua og Barbudas lovgivning om sundhedsinspektion og -kontrol af fiskevarer kan betragtes som svarende til de bestemmelser, der er fastsat i direktiv 91/493/EØF.
            
         
               (3)
            
            
               Navnlig er »Fisheries Division of the Ministry of Agriculture, Lands and Fisheries (FD)« i stand til effektivt at føre kontrol med, om de gældende bestemmelser overholdes.
            
         
               (4)
            
            
               FD har officielt forsikret, at standarderne for sundhedskontrol og -overvågning af levende krebsdyr som fastsat i kapitel V i bilaget til direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.
            
         
               (5)
            
            
               Der bør fastsættes nærmere bestemmelser for fiskevarer, der indføres til Fællesskabet fra Antigua og Barbuda, i overensstemmelse med direktiv 91/493/EØF.
            
         
               (6)
            
            
               Det er også nødvendigt at opstille en liste over godkendte virksomheder, fabriksfartøjer og kølehuse samt en liste over fryseskibe, som er udstyret i overensstemmelse med kravene i Rådets direktiv 92/48/EØF af 16. juni 1992 om fastsættelse af minimumshygiejneregler for fiskerivarer fremstillet om bord på visse fartøjer i overensstemmelse med artikel 3, stk. 1, litra a), nr. i), i direktiv 91/493/EØF (2). Disse lister bør opstilles på grundlag af en meddelelse fra FD til Kommissionen.
            
         
               (7)
            
            
               Denne beslutning bør anvendes fra femogfyrretyvendedagen efter offentliggørelsen for at muliggøre den nødvendige overgangsperiode.
            
         
               (8)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   »Fisheries Division of the Ministry of Agriculture, Lands and Fisheries (FD)« er den ansvarlige myndighed i Antigua og Barbuda for kontrol og attestering af, at fiskevarer opfylder kravene i direktiv 91/493/EØF.
   Artikel 2
   Fiskevarer, der importeres til Fællesskabet fra Antigua og Barbuda, skal opfylde kravene i artikel 3, 4 og 5.
   Artikel 3
   1.   Fiskevarerne skal være levende krebsdyr.
   2.   Hver sending skal ledsages af originalen af et nummereret sundhedscertifikat, der er behørigt udfyldt, underskrevet og dateret, og som kun består af ét ark, jf. modellen i bilag I.
   3.   Sundhedscertifikatet skal udfærdiges på mindst ét af de officielle sprog i den medlemsstat, hvor kontrollen udføres.
   4.   Sundhedscertifikatet skal indeholde FD-repræsentantens navn, stilling og underskrift samt FD's officielle stempel i en anden farve end de øvrige angivelser i certifikatet.
   Artikel 4
   Fiskevarerne skal komme fra autoriserede virksomheder, kølehuse, fabriksfartøjer eller registrerede fryseskibe, der er opført på listen i bilag II.
   Artikel 5
   Alle pakninger skal med uudslettelig skrift være forsynet med ordene »ANTIGUA OG BARBUDA« og oprindelsesvirksomhedens, -fabriksfartøjets, -kølehusets eller -fryseskibets autorisations-/registreringsnummer.
   Artikel 6
   Denne beslutning anvendes fra den 17. marts 2005.
   Artikel 7
   Denne beslutning er rettet til medlemsstaterne.
   
      Udfærdiget i Bruxelles, den 28. januar 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 268 af 24.9.1991, s. 15. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EFT L 187 af 7.7.1992, s. 41.
   
      BILAG I
      SUNDHEDSCERTIFIKAT
      for fiskevarer fra Antigua og Barbuda, der er bestemt til udførsel til Det Europæiske Fællesskab, undtagen enhver form for toskallede bløddyr, pighuder, sækdyr og havsnegle
      
         
      
         
   
   
      BILAG II
      LISTE OVER VIRKSOMHEDER OG FARTØJER
      
                  Autorisationsnr
               
               
                  Navn
               
               
                  By/Region
               
               
                  Frist for autorisation
               
               
                  Kategori
               
            
                  L-001
               
               
                  Caribbean Seafood
               
               
                  St. John's — Antigua
               
               
                   
               
               
                  PP
               
            
                  L-002
               
               
                  White's Fish Market
               
               
                  St. John's — Antigua
               
               
                   
               
               
                  PP
               
            
                  L-003
               
               
                  Lincoln Burton
               
               
                  Codrington — Barbuda
               
               
                   
               
               
                  PP
               
            
                  L-004
               
               
                  Eric Burton
               
               
                  Codrington Village — Barbuda
               
               
                   
               
               
                  PP
               
            
                  L-008
               
               
                  Reginald Nicholas
               
               
                  St. Mary's — Antigua
               
               
                   
               
               
                  PP
               
            
                  L-009
               
               
                  The Lobster Shack
               
               
                  St. John's — Antigua
               
               
                   
               
               
                  PP
               
            
                  L-010
               
               
                  A. B. Supply Sales & Support Service
               
               
                  St. John's — Antigua
               
               
                   
               
               
                  PP
               
            
                  L-013
               
               
                  Premier Seafood Ltd.
               
               
                  Codrington — Barbuda
               
               
                   
               
               
                  PP
               
            
                  L-014
               
               
                  St. John's Fisherman Cooperative
               
               
                  St. John's — Antigua
               
               
                   
               
               
                  PP
               
            
                  L-015
               
               
                  Wesley Beazer
               
               
                  Codrington Village — Barbuda
               
               
                   
               
               
                  PP
               
            
                  Kategoribetegnelse:
                  
                              PP
                           
                           
                              Forarbejdningsvirksomhed (Processing plant)